CELEX: 62019TN0177
Language: da
Date: 2019-03-21 00:00:00
Title: Sag T-177/19: Sag anlagt den 21. marts 2019 — Exxonmobil Petroleum & Chemical mod ECHA

3.6.2019   
            
            
               DA
            
            
               Den Europæiske Unions Tidende
            
            
               C 187/80
            
         
      Sag anlagt den 21. marts 2019 — Exxonmobil Petroleum & Chemical mod ECHA
      (Sag T-177/19)
      (2019/C 187/87)
      Processprog: engelsk
      
         Parter
      
      
         Sagsøger: Exxonmobil Petroleum & Chemical BVBA (Antwerpen, Belgien) (ved solicitor M. Navin Jones og advokat A. Kołtunowska)
      
         Sagsøgt: Det Europæiske Kemikalieagentur
      
         Sagsøgerens påstande
      
      
                  —
               
               
                  Sagen antages til realitetsbehandling, og sagsøgeren gives medhold.
               
            
                  —
               
               
                  ECHA’s afgørelse nr. ED/88/2018 om optagelse af særligt problematiske stoffer på kandidatlisten for mulig optagelse i bilag XIV, offentliggjort den 15. januar 2019, annulleres for så vidt som den vedrører phenanthren.
               
            
                  —
               
               
                  Det Europæiske Kemikalieagentur tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført to anbringender.
      
                  1.
               
               
                  Første anbringende om, at sagsøgte begik en åbenbar fejl ved vurderingen af phenanthrens meget persistente egenskaber og overskred sin kompetence samt tilsidesatte artikel 59 i Europa-Parlamentets og Rådets forordning (EF) nr. 1907/2006 af 18. december 2006 (1), idet sagsøgte
                  
                              —
                           
                           
                              lagde konklusionerne i støttedokumentet til Medlemsstatsudvalget vedrørende de meget persistente egenskaber af phenanthren som bestanddel af højtemperaturtjærebeg fra stenkul til grund uden at foretage sin egen vurdering af de tilgængelige oplysninger og derved videreførte de fejl, som dette støttedokument er behæftet med
                           
                        
                              —
                           
                           
                              nåede til konklusioner vedrørende phenanthrens meget persistente egenskaber, som ikke understøttes af de beviser, der er lagt til grund
                           
                        
                              —
                           
                           
                              undlod at bedømme tilgængelige beviser, som ville have rejst alvorlig tvivl om pålideligheden af og den ekstreme forsigtighed i vand-sediment simuleringen i OECD 308 undersøgelsen af phenanthren
                           
                        
                              —
                           
                           
                              undlod at tage hensyn til oplysninger, der rejste tvivl om anvendelsen af en beregning til justering af OECD 308-undersøgelsens resultater for temperatur
                           
                        
                              —
                           
                           
                              undlod at vurdere nye beviser vedrørende phenanthrens persistens, som ville være blevet gjort tilgængelige for sagsøgte under den offentlige høring, og
                           
                        
                              —
                           
                           
                              undlod at tage alle relevante oplysninger i betragtning ved en vurdering af vægten af beviser med hensyn til phenanthrens persistente egenskaber, navnlig med hensyn til phenanthrens fotokemiske nedbrydning, opløsning og fordampning.
                           
                        
            
                  2.
               
               
                  Andet anbringende om, at sagsøgte ved vedtagelsen af den anfægtede retsakt tilsidesatte det EU-retlige proportionalitetsprincip.
               
            
         (1)  Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).